छात्रा को एमएमएस की धमकी देकर दुकानदार ने 80 हजार मांगे
ग्वालटोली क्षेत्र के एक मोबाइल शॉप के संचालक ने एक छात्रा को एमएमएस वायरल करने की धमकी देकर 80 हजार रुपए मांग लिए। छात्रा ने यह बात परिजनों को बताई तो मामला थाने पहुंच गया। संचालक के खिलाफ प्रकरण दर्ज कर लिया है।
कोतवाली टीआई भूपेंद्र सिंह मौर्य ने बताया आरोपी ग्वालटोली का चंदन पिता सुंदरलाल जुमानी (23) है। उसका प्रेम प्रसंग ग्वालटोली की ही छात्रा से दो साल से चल रहा था। फरवरी-मार्च में उसने छात्रा का आपत्तिजनक एमएमएस बनवाया। छात्रा ने ही यह एमएमएस बनाकर चंदन को भेजा था। एमएमएस देखकर चंदन की नीयत खराब हो गई। उसने एमएमएस दिखाकर अप्रैल में छात्रा से 70 हजार रुपए मांगे।
छात्रा ने रुपए देने से इंकार कर दिया तो वह एमएमएस वायरल करने की धमकी देने लगा। छात्रा इससे परेशान हो गई। हालांकि उसने परिजनों को कुछ नहीं बताया। तब से चंदन छात्रा को लगातार परेशान कर रहा था।
अब वह 80 हजार रुपए मांग रहा था। उसने 80 हजार रुपए नहीं देने पर एमएमएस वायरल करने की धमकी दी। इससे छात्रा घबरा गई और उसने परिजनों को सूचना दी। गुरुवार शाम परिजन छात्रा को लेकर कोतवाली पहुंचे और चंदन के खिलाफ कोतवाली में धारा 384,386 के तहत प्रकरण दर्ज कर लिया है।
आरोपी चंदन
hin_Deva hin_Deva hin_Deva hin_Deva hin_Deva bho_Deva